Diari Oficial de la Generalitat Valenciana


Sumari del DOGV 2973, del 17-04-1997 (1997/6947)

DECRET 148/1997, de 8 d'abril, del Govern Valencià, pel qual es modifica l'article 3 del Decret 90/1995, de 16 de maig, del Govern Valencià, pel qual es regulen la composició, les competències i el funcionament del Consell de la Formació de Persones Adultes a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/04/08/148/dof/vci/html**

### Dades del document

Número de DOGV
:   2973

Data del DOGV
:   17-04-1997

Secció del DOGV
:   DISPOSICIONS GENERALS

Número del document
:   1997/6947


Data del document
:   08-04-1997

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 148/1997, de 8 d'abril, del Govern Valencià, pel qual es modifica l'article 3 del Decret 90/1995, de 16 de maig, del Govern Valencià, pel qual es regulen la composició, les competències i el funcionament del Consell de la Formació de Persones Adultes a la Comunitat Valenciana.  
La Llei 1/1995, de 20 de gener, de la Generalitat Valenciana, de Formació de les Persones Adultes, estableix en el títol III, de la participació, capítol II, el Consell de la Formació de Persones Adultes, com a òrgan de participació i assessorament de les distintes institucions que intervenen en la formació de les persones adultes.  
El Decret 90/1995, de 16 de maig, del Govern Valencià, regula la composició, les competències i el funcionament del Consell de la Formació de Persones Adultes a la Comunitat Valenciana.  
L'apartat 2 de l'article 3 del decret estableix que el vicepresident del Consell de la Formació de Persones Adultes és el titular de l'òrgan directiu de la Conselleria d'Educació i Ciència que té competències en la formació de les persones adultes.  
Així mateix, el primer paràgraf de l'apartat 3 de l'esmentat article estableix que és vocal del Consell esmentat el director general d'Ordenació i Innovació Educativa, de la Conselleria d'Educació i Ciència.  
Tot tenint en compte que l'apartat 16, de l'article 17, del Decret 32/1997, de 26 de febrer, del Govern Valencià, pel qual estableix el Reglament Orgànic i Funcional de la Conselleria de Cultura, Educació i Ciència, atribueix a la Direcció General d'Ordenació i Innovació Educativa i Política Lingüística la funció de "desplegar, gestionar, coordinar i fer el seguiment dels programes educatius per a la formació de les persones adultes", procedeix modificar l'article 3 del Decret 90/1995, de 16 de maig.  
Per tot això, a proposta del conseller de Cultura, Educació i Ciència i del conseller d'Ocupació, Indústria i Comerç, amb la deliberació prèvia del Govern Valencià, en la reunió del dia 8 d'abril de 1997,  
DECRETE  
Article 1  
L'apartat 2 de l'article 3 del Decret 90/1995, de 16 de maig, del Govern Valencià, queda redactat de la forma següent:  
Vicepresident/a: el/la director/a general d'Ordenació i Innovació Educativa i Política Lingüística de la Conselleria de Cultura, Educació i Ciència.  
Article 2  
Es modifica el primer paràgraf de l'apartat 3, de l'article 3 del Decret 90/1995, de 16 de maig, del Govern Valencià, en el sentit de substituir com a vocal en el Consell de la Formació de Persones Adultes el/la director/a general d'Ordenació i Innovació Educativa de la Conselleria de Educació i Ciència pel/la director/a general de Centres Docents de la Conselleria de Cultura, Educació i Ciència.  
DISPOSICIÓ FINAL  
Aquest decret entrarà en vigor l'endemà de la seua publicació en el Diari Oficial de la Generalitat Valenciana  
València, 8 d'abril de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Cultura, Educació i Ciència,  
FRANCISCO E. CAMPS ORTIZ  
El conseller d'Ocupació, Indústria i Comerç,  
DIEGO SUCH PÉREZ


Còpia Permalink ELI